钦定古今图书集成/明伦汇编/氏族典/第217卷 > 《廖用贤尚友录》 > 罗宪
## 钦定古今图书集成/明伦汇编/氏族典/第217卷 > 《廖用贤尚友录》 > 罗宪

按《晋书罗宪传》，“宪字令则，襄阳人。仕蜀为太子舍人、
宣信校尉。时黄皓预政，众多附之，宪独介然，皓恚之，
左迁巴东太守。魏之伐蜀，宪守永安城，知刘禅降，率
所统临于都亭三日，缮甲完聚，厉以节义，士皆用命。
及锺会、邓艾死，吴使步协西征，宪大破其军。孙休怒，
又遣陆抗助协。宪距守经年，会荆州刺史胡烈等救”
之，抗退。加陵江将军、监巴东军事、使持节，领武陵太
守。泰始初入朝。六年卒。赠使持节、安南将军、武陵太
守，追封西鄂侯，谥曰烈。